nahid-hub/BLUGE-bengali-wikipedia-section-title-prediction huggingface dataset:
শিবচন্দ্র দেবের জীবনচরিত থেকে জানা যায় যৌবনকালে তিনি যখন ডিরোজিওর শিষ্যদলভুক্ত ছিলেন, তখন থেকেই প্রাচীন ধর্মের থেকে তার বিশ্বাস চলে যায় এবং অন্তরে অন্তরে একেশ্বরবাদী হন৷ কিন্তু চাকুরী সূত্রে বহুবছর নানাস্থানে ভ্রমণ করার কারণে এই অন্তরের বিশ্বাস অন্তরেই থেকে যায়৷ সেই অনুযায়ী কাজ করার কোনো সুযোগ হয় নি৷ ১৮৪৩ সালে দেবেন্দ্রনাথ ঠাকুর যখন ব্রাম্ভসমাজে যোগ দিয়ে একে বলশালী করে তোলে এবং অক্ষয়কুমার দত্ত যোগ্যতার সাথে "তত্ত্ববোধিনী পত্রিকা" সম্পাদিত করতে থাকেন, তখন, ১৮৪৪ সালে, তিনি এই পত্রিকার গ্রাহক হয়ে পরব্রম্ভের চর্চা করতে থাকেন৷ সেইসময় তিনি বালেশ্বর থেকে বদলি হয়ে মেদিনীপুরে ডেপুটি কালেক্টর হয়ে আসেন৷

ব্রাম্ভধর্মের প্রতি অনুরাগ বৃদ্ধি হওয়ায় ১৮৪৬ সালে তিনি মেদিনীপুরে ব্রাম্ভসমাজ প্রতিষ্ঠা করেন এবং এর মাধ্যমে ব্রাম্ভধর্ম প্রচার করতে থাকেন৷ ১৮৫০ সালে কলকাতার সন্নিকটস্থ আলিপুরে যখন ডেপুটি কালেক্টর হয়ে আসেন, তার কিছু পরেই তিনি বিধিপূর্বক ব্রাম্ভধর্ম গ্রহণ করে আদি ব্রাম্ভসমাজের সদস্য হিসাবে যোগ দেন৷ কেবল তাই নয়, তিনি তার স্ত্রী-পুত্রকে ব্রাম্ভধর্মের আশ্রয়ে আনতে ব্যগ্র হন এবং তাতে কৃতকার্য হন৷

১৮৬৩ সালে রাজকার্য থকে অবসৃত হওয়ার পর তিনি নিজ বাসগ্রামে ব্রাম্ভসমাজ প্রতিষ্ঠা করে ব্রাম্ভধর্ম প্রচার করতে থাকেন৷ ১৮৬৬ সালে উন্নতিশীল ব্রাম্ভসমাজ আদি ব্রাম্ভসমাজ থেকে বিচ্ছিন্ন হলে তিনি তাতে যোগ দেন৷ পরবর্তীকালে সাধারণ ব্রাম্ভসমাজ স্থাপিত হলে তিনি এর নেতৃবর্গের মধ্যে অগ্রগণ্য ছিলেন৷ বহুবছর তিনি এর সভাপতির কার্য করেছিলেন৷

১৮৭৬ সালে শিবচন্দ্র দেব তার পুত্র সত্যপ্রিয় দেবের সঙ্গে কেশবচন্দ্র সেনের অনুগামী কালীনাথ বোসের কন্যা শরৎকুমারীর ব্রাম্ভ মতে বিবাহ দেন৷ "ইণ্ডিয়ান মিররে" ব্রাম্ভণ পুরোহিত ও শালগ্রাম শিলা ব্যতীত ই বিবাহের সংবাদ তৎকালীন সমাজে প্রবল বিতর্কের সৃষ্টি হয়৷ ব্রাম্ভ মতে পুত্রের বিয়ে দেওয়ার জন্য তার আত্মীয়স্বজন ও গ্রামবাসী তাকে একঘরে করে৷ কিন্তু তাতে তিনি একদিনের জন্যও দুঃখিত হন নি, বা একদিনের জন্যও গ্রামবাসীগের হিতেচ্ছা তার হৃদয় পরিত্যাগ করে নি৷

সঠিক অনুচ্ছেদ শিরোনাম কোনটি?
titleA. স্ত্রীশিক্ষার বিস্তার
titleB. ব্রাম্ভসমাজ
titleC. সমাজসংস্কার
titleD. জন্ম ও পরিবার
উত্তর: titleB
অষ্টম গ্রেড পর্যন্ত নিউ লিঙ্কন স্কুলে অধ্যয়ন করেন। ১৯৮৩ সালে নিউজার্সির ইঙ্গলফোর্ডের ডুইট-ইঙ্গলফোর্ড স্কুল থেকে স্নাতক ডিগ্রী লাভ করেন। এরপর ১৯৮৭ সালে ফরাসি সাহিত্য নিয়ে প্রিন্সটন বিশ্ববিদ্যালয় থেকে স্নাতক ডিগ্রী অর্জন করেন।

প্রিন্সটনে থাকাকালে তিনি সরাসরি তার যৌনজীবন ও কুমারীত্ব নিয়ে কথা বলেন। তিনি প্রিন্সটন ট্রিঙ্গল ক্লাব ও কেব এন্ড গাউন ক্লাবের সদস্য ছিলেন। ১৯৮৫ সালে অন ইউর অওন শিরোনামে আত্মজীবনী প্রকাশ করেন। দি ইনিশিয়েশন নামে একটি সিনিয়র থিসিস প্রকাশ করেন ১৯৮৭ সালে।

দ্য নিউইয়র্ক টাইমসের একটি সংখ্যায় তার স্কুলের দলিলপত্র সম্পর্কে জুলাই, ১৯৮৭ সালে লাইফ ম্যাগাজিনের প্রকাশিত বিষয়বস্তু সম্পর্কে তুলে ধরা হয় যা প্রিন্সটন থেকে স্নাতক ডিগ্রী নেয়ার অল্পকিছুদিনের মধ্যে প্রকাশিত হয়। শিল্ডস ইতিহাস, গণিত, দর্শন, অর্থনীতি, বিশ্বসাহিত্য অথবা বিজ্ঞানে কোনরূপ বাস্তব অভিজ্ঞতা অর্জন করেননি বলে সমালোচকেরা মন্তব্য করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষাজীবন
titleC. ব্যক্তিগত জীবন
titleD. প্রারম্ভিক জীবন
উত্তর: titleB
তিনি ন্যাশনাল একাডেমী অফ সায়েন্সেসের সদস্য ছিলেন। এছাড়াও তিনি এ.ভি. রামা রাও ফাউন্ডেশন পুরস্কার, জওহরলাল নেহরু জন্ম শতাব্দীর অনাবাসিক ফেলোশিপ, জীব-জৈব রসায়নে তার কাজের জন্য, ১৯৯৯ সালে, তৃতীয় ওয়ার্ল্ড একাডেমী অফ সায়েন্স ইন কেমিস্ট্রি পুরস্কার, এবং সুখ দেব বৃত্তিমূলক বক্তৃতা পুরস্কার পেয়েছেন।

তার মৃত্যুর সময়, তিনি ভারতে সবচেয়ে ফলপ্রসূ জৈব রসায়নবিদ ছিলেন, তার শেষের পাঁচ বছরে, দ্য জার্নাল অফ দ্য আমেরিকান কেমিক্যাল সোসাইটিতে বারোটি লেখা, জৈব রসায়নের জার্নালে ছয়টি এবং আরো অনেকগুলিতে বারোটি রচনা প্রকাশিত হয়েছিল। তার পাহাড় প্রমাণ অবদান অ্যাকাউন্টস অফ কেমিক্যাল রিসার্চ, পাশাপাশি অন্যান্য অনেক লেখা, তার মৃত্যুর পর প্রকাশিত হয়েছে। 
সঠিক অনুচ্ছেদ শিরোনাম কোনটি?
titleA. কাজ
titleB. কর্মজীবন
titleC. প্রথম জীবন
titleD. উল্লেখযোগ্য সম্মান অর্জন
উত্তর: titleD
১৯৫১-৫২ মৌসুম থেকে ১৯৬৪-৬৫ মৌসুম পর্যন্ত বব ব্লেয়ারের প্রথম-শ্রেণীর খেলোয়াড়ী জীবন চলমান ছিল। ১৯৫৫ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা খেলোয়াড়ের সম্মাননা লাভ করেন।

বব ব্লেয়ার ফাস্ট বোলার ছিলেন। প্লাঙ্কেট শীল্ডে বিরাটভাবে সফলতার স্বাক্ষর রাখলেও আন্তর্জাতিকে অঙ্গনে তা ধরে রাখতে ব্যর্থ হয়েছিলেন। ১৯৫১-৫২ মৌসুম থেকে ১৯৬৪-৬৫ মৌসুম পর্যন্ত ওয়েলিংটনের পক্ষে ৫৯ খেলায় অংশ নিয়েছিলেন তিনি। এ পর্যায়ে ১৫.১৬ গড়ে ৩৩০ উইকেট লাভ করেছিলেন। ১৯৫৬-৫৭ মৌসুমে স্বর্ণালী সময় অতিবাহিত করেন। পাঁচ খেলায় তিনি ৯.৪৭ গড়ে ৪৬ উইকেট লাভ করেছিলেন। তন্মধ্যে, দুইবার ইনিংসে নয় উইকেট পেয়েছিলেন। পরের মৌসুমে ১১.২০ গড়ে ৩৪ উইকেট সংগ্রহ করেন। মৌসুমের শেষদিকে প্রস্তুতিমূলক খেলায় অংশ নেন। নর্থ আইল্যান্ডের সদস্যরূপে সাউথ আইল্যান্ডের বিপক্ষে উভয় ইনিংসেই তিনি পাঁচ-উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. টাঙ্গিওয়াই দূর্ঘটনা
titleC. প্রথম-শ্রেণীর ক্রিকেট
titleD. অর্জনসমূহ
উত্তর: titleC
বাংলা অক্ষরগুলির উপর মাত্রা অর্থাৎ একটি আনুভূমিক রেখা দেয়া হয়। বাংলাতে মাত্রার প্রদর্শন পরিমাণ অনেক কম। খ, শ, ণ, প, ইত্যাদি বাংলা হরফে মাত্রার পরিমাণ খুব কম। বাংলাতে একেবারে প্রাথমিক পর্যায়ের কিছু স্বতন্ত্র জ্যামিতিক বৈশিষ্ট্য এই প্রাক-মুদ্রণ যুগেই নির্দিষ্ট হয়ে গিয়েছিল। এগুলির মধ্যে নিচেরগুলি উল্লেখযোগ্য

উপরের সবগুলিই বাংলা হরফকে নিজস্ব জ্যামিতিক বৈশিষ্ট্য প্রদান করেছে এবং অন্যান্য লিপি থেকে আলাদা করেছে।

এসময়কার বাংলা হরফে আরও কিছু বৈশিষ্ট্য ছিল, যেগুলি বর্তমান বাংলা হরফে অনুপস্থিত। যেমন -

এ সময় বাংলা ছাপা বইও বের হয়েছে। এগুলিতে বইয়ের একটি পাতা প্রথমে হাতে লেখা হত। তারপর সেই পুরো পাতার একটি প্রতিলিপি কাঠে বা ধাতুতে খোদাই করে নেওয়া হত। শেষে এই কাঠ বা ধাতুর ফলকে কালি লাগিয়ে একই পাতার অনেক কপি ছাপানো হত। একই লোকের হাতের লেখাতে যে বৈচিত্র্য থাকতে পারে, সেগুলি এই ছাপায় শুধরানো যেত না।

সঠিক অনুচ্ছেদ শিরোনাম কোনটি?
titleA. ইউনিকোড
titleB. লাইনোটাইপ পর্ব
titleC. যুক্তাক্ষর
titleD. লিপি বৈশিষ্ট্য
উত্তর: titleD
১৯৩০ এ আইন অমান্য আন্দোলনে যোগদানের অপরাধে কিছুকাল কারাবাস করেন সুশীতল। মুক্তি পেয়ে কৃষক সংগঠন গড়ে তোলার জন্য হুগলী জেলার বিভিন্ন গ্রামে দুই বছর কাজ করেছেন। ১৯৩২ এ 'স্টেটসম্যান' পত্রিকার সম্পাদক ওয়াটসনকে হত্যা চেষ্টার ষড়যন্ত্রে লিপ্ত থাকার অভিযোগে পুলিশ তাকে গ্রেপ্তার করে এবং কারাদণ্ড হয়। জেলে থাকার সময় অর্থনীতিতে অনার্স সহ বি.এ পাশ করেন। এই সময়েই মার্কসবাদ অধ্যয়ন করেছিলেন এবং ১৯৩৮ সালে জেল থেকে বেরিয়ে যোগ দেন ভারতের কমিউনিস্ট পার্টিতে।

সঠিক অনুচ্ছেদ শিরোনাম কোনটি?
titleA. স্বাধীনতা আন্দোলন
titleB. কমিউনিস্ট পার্টিতে
titleC. নকশাল আন্দোলন
titleD. শিক্ষা
উত্তর: titleA
১৭ জানুয়ারি, ১৯৪৫ সালে সোভিয়েত রেড আর্মি বুদাপেস্ট অবরুদ্ধ করে ও রাউল ওয়ালেনবার্গকে গ্রেফতার করে। সোভিয়েত ইউনিয়ন কর্তৃপক্ষের দৃঢ় বিশ্বাস ছিল যে, ওয়ালেনবার্গ আমেরিকার গুপ্তচর ছিলেন। ১৯৫৭ সালে সোভিয়েত সরকার তাদের প্রতিবেদনে জানায় যে ১৯৪৭ সালের ১৭ জুলাই হৃদযন্ত্র ক্রিয়া বন্ধের কারণে লুবিয়েঙ্কা ও মস্কোয় অবস্থিত ভবনের কারাগারে মৃত্যুবরণ করেন। উভয় ভবনই কেজিবি'র সদর দফতর কর্তৃক নিয়ন্ত্রিত হতো। কিন্তু অনেক লোকই জানান যে তারা তাকে সোভিয়েত কারাগারে জীবিত দেখেছেন এবং ১৯৪৭ সালের পর তাকে হাসপাতালে নিয়ে যাওয়া হয়েছিল।

সঠিক অনুচ্ছেদ শিরোনাম কোনটি?
titleA. দেহাবসান
titleB. ইহুদী উদ্ধার
titleC. প্রারম্ভিক জীবন
titleD. সম্মাননা
উত্তর: titleA
১৯৫০-এর দশকে ওয়েস্ট ইন্ডিজ ক্রিকেট দলের প্রভাববিস্তারকারী বোলারদের অন্যতম সদস্য ছিলেন। প্রথম-শ্রেণীর ক্রিকেটে সাফল্যের প্রেক্ষিতে ২০ বছর বয়সে ১৯৫০ সালে ইংল্যান্ড সফরের জন্য ওয়েস্ট ইন্ডিজ ক্রিকেট দলে অন্তর্ভুক্ত করা হয়। ১৯৫০ মৌসুমের ঐ সিরিজে ইংরেজদের ব্যাটিংয়ে তিনি ও বিখ্যাত স্পিনার আল্ফ ভ্যালেন্টাইন বাঁধার কারণ হয়ে দাঁড়ান। এ দুজনে ৫৯ উইকেট পান। সিরিজে ৩-১ ব্যবধানে জয়সহ প্রথমবারের মতো টেস্ট সিরিজে জয় পায় তার দল। ১৯৫৪ মৌসুমের শুরুতে ইংল্যান্ড ওয়েস্ট ইন্ডিজ সফরে আসে। প্রথম দুই টেস্টে তিনি ১৩ উইকেট দখল করে ওয়েস্ট ইন্ডিজের বিজয়ে ভূমিকা রাখেন।

১৯৫৭ মৌসুমে ইংল্যান্ড সফরে রামাদিন তার বোলিংয়ে প্রাধান্য অব্যহত রাখেন। এজবাস্টনে অনুষ্ঠিত প্রথম টেস্টের প্রথম ইনিংসে ৭/৪৯ লাভ করে ইংল্যান্ডকে ১৮৬ রানে গুটিয়ে দেন। ওয়েস্ট ইন্ডিজ ৪৭৪ রান তুললে কলিন কাউড্রে পিটার মে’র সাথে দ্বিতীয় ইনিংসে রামাদিনের অফ স্ট্যাম্পের বলগুলো প্যাড দিয়ে আটকিয়ে দিতে থাকেন। ফলে লেগ বিফোর উইকেটের জন্য তার আবেদন বারবার অগ্রাহ্য হতে থাকে। মে ২৮৫* ও কাউড্রে ১৫৪ রানের ফলে ঐ সময়ে ইংল্যান্ড টেস্ট ক্রিকেটের ইতিহাসে তৃতীয় সর্বোচ্চ ও ৪র্থ উইকেটে ৪১১ রান করে ৫১১ মিনিটে। ঐ রেকর্ডটি ২০০৯ সাল পর্যন্ত অক্ষত ছিল। এরফলে ইংল্যান্ড তাদের সর্বোচ্চ সংগ্রহ ও ওয়েস্ট ইন্ডিজের বিপক্ষে যে-কোন দলের সর্বোচ্চ রান তোলে। খেলায় রামাদিন ৯৮-৩৫-১৭৯-২ বোলিং পরিসংখ্যান গড়েন যা প্রথম-শ্রেণীর ক্রিকেটের ইতিহাসে এক ইনিংসে সর্বোচ্চ ওভার বোলিং করার রেকর্ড গড়েন। ঐ সিরিজে ইংল্যান্ড ৩-০ ব্যবধানে সিরিজ জয় করে।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রারম্ভিক জীবন
titleC. খেলোয়াড়ী জীবন
titleD. অবসর
উত্তর: titleC
কাজল পঞ্চগনির সেন্ট জোসেফ কনভেন্ট বোর্ডিং স্কুলে পড়াশোনা করেন। পাশাপাশি তিনি নৃত্যসহ বিভিন্ন অতিরিক্ত কার্যক্রমে অংশ নিতেন। বিদ্যালয়ে থাকাকালীন তার কথাসাহিত্য পাঠের আগ্রহ জন্মে। এই অভ্যাস তাকে তার জীবনের দুঃসময়ে সঙ্গ দেয়।

ষোল বছর বয়সে তিনি রাহুল রাওয়াইলের "বেখুদি" চলচ্চিত্রে অভিনয় করেন। তার বিদ্যালয়ের গ্রীষ্মকালীন ছুটির সময়ে ধারণকৃত চলচ্চিত্রটিতে কাজ শেষে তার বিদ্যালয়ে ফিরে আসার পরিকল্পনা ছিল। তবে তিনি দ্বাদশ শ্রেণিতে অকৃতকার্য হবার পর পড়াশোনা ছেড়ে দিয়ে চলচ্চিত্রে পূর্ণকালীন কর্মজীবন শুরু করতে মনোনিবেশ করেন। পড়াশোনা শেষ না করা প্রসঙ্গে তিনি বলেন, "পড়াশোনা শেষ না করলেও আমি মনে করি না যে আমি কোন অংশে কম চৌকস।"

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. ১৯৯৯-২০০১: উত্থান-পতন ও "কভি খুশি কভি গম"
titleC. ২০০৬-২০১০: ফনা এবং মাই নেম ইজ খান
titleD. সামাজিক কর্মকাণ্ড
উত্তর: titleA
টেকনাফ উপজেলার সর্ব-উত্তরে হোয়াইক্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৪ কিলোমিটার। এ ইউনিয়নের উত্তরে উখিয়া উপজেলার পালংখালী ইউনিয়ন; পশ্চিমে উখিয়া উপজেলার জালিয়াপালং ইউনিয়ন ও টেকনাফ উপজেলাধীন বাহারছড়া ইউনিয়ন; দক্ষিণে টেকনাফ সদর ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, নাফ নদী ও মায়ানমারের রাখাইন প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. জনসংখ্যা
titleC. হাট-বাজার
titleD. প্রশাসনিক কাঠামো
উত্তর: titleA
প্রযুক্তির লক্ষণ তথা প্রযুক্তিক স্বাক্ষর বা "টেকনোসিগনেচার" বহির্জাগতিক সভ্যতার অনুসন্ধানে একটি সাম্প্রতিক গৃহীত উপায়। টেকনোসিগনেচার বিভিন্ন উৎস থেকে উদ্ভূত হতে পারে, যেমন ডাইসন গোলক, মহাকাশ আয়না বা সৌর আচ্ছাদন। অথবা শিল্প সভ্যতার নির্গত বায়ুমণ্ডলীয় দূষণ, বা ভিনগ্রহের শহরের আলো, যা বৃহদাকার হাইপারটেলিস্কোপ তৈরি করা হলে তা দিয়ে সঙ্গে সনাক্ত করা যেতে পারে।

প্রযুক্তিক স্বাক্ষরকে সামগ্রিকভাবে তিন স্তরে বিভক্ত করা যেতে পারে: জ্যোতির্প্রকৌশল প্রকল্প, গ্রহ-উৎসগত সংকেত, এবং সৌরজগতের ভিতরে ও বাইরে আবিষ্কৃত মহাকাশযান।

সূর্য গোত্রীয় কোন নক্ষত্রের অবলোহিত বিকিরণ পর্যবেক্ষণে কিংবা দৃশ্যমান বর্ণালীতে নক্ষত্রটির আপাত অন্তর্ধান লক্ষ্য করে ডাইসন গোলকের মত সৌর-আবরক জ্যোতির্প্রকৌশলগত নির্মাণ (যা নক্ষত্রের সম্পূর্ণ বিকিরণকে শক্তিতে রূপান্তরিত করার জন্য তৈরি) সনাক্ত করা যেতে পারে। তবে এক দল গবেষক পৃথিবীর নিকটস্থ প্রায় এক লাখ বৃহৎ নক্ষত্রপুঞ্জের পর্যবেক্ষণ করেও অত্যন্ত উন্নত প্রযুক্তিগত সভ্যতার কোন সুস্পষ্ট লক্ষণ আবিষ্কার করতে পারেননি।

জ্যোতির্প্রকৌশলের আরেকটি সম্ভাব্য রূপ, শ্কাদভ থ্রাস্টার বা নক্ষত্র ইঞ্জিন, নক্ষত্রের অবস্থানকে প্রভাবিত করতে সক্ষম, এবং নক্ষত্রের সম্মুখে থ্রাস্টারটি অতিক্রম করার সময় একে সনাক্ত করা সম্ভব হতে পারে। এছাড়া সৌরজগতের মধ্যে গ্রহাণু ভাণ্ডারের আহরণও জ্যোতির্প্রকৌশলগত স্বাক্ষরের একটি উদাহরণ। 

আবিষ্কৃত বহির্গ্রহসমূহের প্রতিটিকে আলাদাভাবে প্রযুক্তিক লক্ষণের জন্য বিশ্লেষণ করা যেতে পারে। হার্ভার্ড-স্মিথসোনিয়ান জ্যোতির্পদার্থবিজ্ঞান কেন্দ্রে কর্মরত অভি লোব প্রস্তাব করেছেন যে, কোন গ্রহের রাত্রিভাগে পরিলক্ষিত আলোক সংকেত উন্নত সভ্যতার স্থাপিত শহরাঞ্চলের একটি ইঙ্গিত হতে পারে। উপরন্তু, শিল্পায়ন বা টেরাফর্মিং প্রচেষ্টায় নি:সৃত রাসায়নিক পদার্থ এবং অতিরিক্ত অবলোহিত বিকিরণ উন্নত বুদ্ধিমত্তাকে চিহ্নিত করতে পারে।

তবে কোন গ্রহে সনাক্তকৃত আলোক এবং তাপীয় লক্ষণ থেকে স্পষ্টভাবে সভ্যতার অস্তিত্ব প্রমাণ করার জন্য তাকে প্রাকৃতিক উৎসগত আলোক বা তাপীয় সংকেত হতে পৃথক করতে হবে। কলোসাস কর্মীদলের যুক্তিমতে, সভ্যতার তাপীয় স্বাক্ষরটি একটি "আরামদায়ক" সীমার মধ্যে থাকবে, যা গ্রহটির নিজস্ব তাপমাত্রার তুলনায় মাত্র কয়েক ডিগ্রি উষ্ণতর। অন্যদিকে দাবানল, আগ্নেয়গিরি প্রভৃতি প্রাকৃতিক উৎসে সৃষ্ট তাপ উল্লেখযোগ্যবাবে তীব্রতর হয়, তাই বিভিন্ন তরঙ্গদৈর্ঘ্যে সর্বোচ্চ তাপমাত্রা পর্যবেক্ষণ করে কৃত্রিম এবং প্রাকৃতিক উৎস পৃথক করা যাবে।

বহির্জাগতিক মহাকাশযান প্রযুক্তিক স্বাক্ষর অনুসন্ধানের একটি অন্যতম লক্ষ্যবস্তু। চৌম্বক পালসম্পন্ন ের উৎপন্ন সিনক্রোট্রন বিকিরণ হাজার হাজার আলোকবর্ষ দূর থেকেও সনাক্তযোগ্য হতে পারে, এবং অন্যান্য প্রযুক্তিতে তৈরি মহাকাশযানসমূহ তুলনামূলক নিকট দূরত্ব তথাপি বহুদূর সনাক্ত করা যাবে। এছাড়া সৌরজগতের অভ্যন্তরে উপস্থিত কোন সম্ভাব্য বহির্জাগতিক রোবোটিক মহাকাশ প্রোব সনাক্ত করার জন্য আলোক এবং বেতার অনুসন্ধান চলছে।

প্লাংক স্কেল অ্যাক্সেলারেটরের উচ্চশক্তির নিউট্রিনোগুলি পর্যাপ্ত উন্নত সভ্যতার জন্য বহু মেগাপারসেক দূরত্ব থেকে সনাক্তযোগ্য হওয়া সম্ভব।

সঠিক অনুচ্ছেদ শিরোনাম কোনটি?
titleA. আলোক নির্ভর অনুসন্ধান
titleB. ব্রেকথ্রু লিসেন
titleC. ব্রেকথ্রু মেসেজ
titleD. প্রযুক্তিক স্বাক্ষর
উত্তর: titleD
১৯৭৭ সালে জয়পুর পূর্ব জোয়ার ও বরইয়া গ্রামের সম্মিলিত প্রচেষ্টায় পুরাতন ঢাকা-চট্টগ্রাম মহাসড়কের পশ্চিম পাশে এ বিদ্যালয় প্রতিষ্ঠিত হয়। ১৯৮২ সালে এটি নিম্ন মাধ্যমিক বিদ্যালয় হিসাবে সরকারি পর্যায়ে পরিচিতি পায় এবং ১৯৮৯ সালে এসএসসি পরীক্ষার অনুমতি প্রাপ্ত হয়ে শত ভাগ ফলাফল অর্জনে সমর্থ হয়। বর্তমানে তিন শতাধিক শিক্ষার্থী এ বিদ্যালয়ে অধ্যয়নরত আছে।

সঠিক অনুচ্ছেদ শিরোনাম কোনটি?
titleA. পরিচালনা ব্যবস্থা
titleB. অবকাঠামো
titleC. কৃতিত্ব ও ফলাফল
titleD. ইতিহাস
উত্তর: titleD
এটি থৌবালের জেলা সদর দফতর (ইম্ফল থেকে 32 কিলোমিটার) দক্ষিণে 10 কি.মি. উপরে অবস্থিত। এটিই সেই জায়গা যেখানে মণিপুরী ও ব্রিটিশ সৈন্যদের মধ্যে মণিপুরের স্বাধীনতার শেষ যুদ্ধের লড়াই হয়েছিল। খংজোম যুদ্ধ স্মারক পার্ক নির্মাণ করা হয়েছে এবং খেবা পাহাড়ের উপরে পাওনা ব্রজবাসীর মূর্তিটি নির্মিত হয়েছে। প্রতি বছর ২৩শে এপ্রিল খোংজম দিবস পালিত হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. সড়ক
titleC. খোংজম
titleD. জনসংখ্যার উপাত্ত
উত্তর: titleC
হাসনা কবি জসিমউদ্দিন (১৯০৩-১৯৭৬)) এবং বেগম মমতাজ জসিমউদ্দিনের ঘরে (মৃত্যু ২০০৬) জন্মগ্রহণ করেন। তার ভাইবোনের মধ্যে রয়েছে জামাল আনোয়ার, ফিরোজ আনোয়ার, খুরশিদ আনোয়ার এবং আসমা এলাহী। হাসনা বাংলাদেশের জাতীয়তাবাদী দলের রাজনীতিবিদ ও প্রাক্তন উপ-রাষ্ট্রপতি এবং বাংলাদেশের সাবেক উপ প্রধানমন্ত্রী মওদুদ আহমদের সাথে বিবাহ বন্ধনে আবদ্ধ হন। হাসনার বড় ছেলে আসিফ মমতাজ মওদুদ ৩ বছর বয়সে মারা যান। তার দ্বিতীয় ছেলে আমান মমতাজ মওদুদ ২০১৫ সালে ডেঙ্গু জ্বরে মারা গিয়েছিলেন। 

সঠিক অনুচ্ছেদ শিরোনাম কোনটি?
titleA. লেখিকা
titleB. শিক্ষা
titleC. পরিবার
titleD. পেশা
উত্তর: titleC
রামকৃষ্ণ পরমহংসের সমগ্র জীবনকাহিনীটিই "শ্রীরামকৃষ্ণ দর্শনম্‌" ছবিতে তুলে ধরার চেষ্টা করা হয়েছে। ছবির শুরুতে দেখানো হয়েছে তদনীন্তন ব্রিটিশ বেঙ্গল প্রেসিডেন্সির হুগলি জেলার অন্তঃপাতী কামারপুকুর গ্রামে গদাধর চট্টোপাধ্যায়ের (রামকৃষ্ণ পরমহংসের পূর্বাশ্রমের নাম) জন্ম। এরপর আধ্যাত্মিকতার প্রতি তার আকর্ষণ ও ভাবতন্ময়তা, প্রথাগত শিক্ষাব্যবস্থাকে প্রত্যাখ্যান করে রামায়ণ, মহাভারত ও পুরাণ প্রভৃতি অবলম্বনে নির্মিত যাত্রাপালা দেখে ধর্মশিক্ষা, যৌবনে কলকাতায় এসে দক্ষিণেশ্বর কালীবাড়িতে পৌরহিত্য গ্রহণ এবং কিছুকাল পরেই পৌরোহিত্য ছেড়ে সাধনায় মনোনিবেশ ও সিদ্ধিলাভের বিষয়টি ফুটিয়ে তোলা হয়েছে।

এরপর দেখানো হয়েছে, তিনি কিভাবে সহজ ভাষায় সরলভাবে সাধারণ মানুষ ও কলকাতার পাশ্চাত্য-শিক্ষায় শিক্ষিত সমাজকে অধ্যাত্ম-তত্ত্ব ও ভক্তিযোগ শিক্ষা দিতে শুরু করেন। নরেন্দ্রনাথ দত্তের (স্বামী বিবেকানন্দের পূর্বাশ্রমের নাম) সঙ্গে সাক্ষাৎ হলে, তিনি তাকে ‘শিবজ্ঞানে জীবসেবা’র নির্দেশ দেন। এরপর গলার ক্যান্সার ধরা পড়ে তাঁর। তবু চিকিৎসকের নির্দেশ অমান্য করে তিনি ধর্মোপদেশ দান থেকে বিরত হন না। শেষ পর্যন্ত নিজ স্বাস্থ্যের প্রতি উদাসীন রামকৃষ্ণ পরমহংসের দেহত্যাগের মধ্যে দিয়ে এই চলচ্চিত্রের সমাপ্তি ঘটেছে।


সঠিক অনুচ্ছেদ শিরোনাম কোনটি?
titleA. কাহিনী-সারাংশ
titleB. মুক্তি
titleC. প্রযোজনা
titleD. প্রতিক্রিয়া
উত্তর: titleA
কোপেন জলবায়ু শ্রেণিবিন্যাসের অধীনে গোয়া একটি গ্রীষ্মমন্ডলীয় মৌসুমি জলবায়ু দেখায়। গোবৈদ্যীয় অঞ্চলে এবং আরব সাগরের কাছাকাছি, বেশিরভাগ বছর ধরে গরম ও আর্দ্র জলবায়ু রয়েছে। মে মাসে সাধারণত গরম হয়, ৩৫ ডিগ্রি সেন্টিগ্রেড (৯৫ ডিগ্রী ফারেনহাইট) এর বেশি তাপমাত্রা দেখা দেয় যা উচ্চ আর্দ্রতার সাথে থাকে। রাজ্যটির তিনটি ঋতু হল: দক্ষিণবর্ষের মৌসুমী সময় (জুন-সেপ্টেম্বর), মৌসুমী পর্বের (অক্টোবর-জানুয়ারি) এবং ন্যায্য আবহাওয়ার সময় (ফেব্রুয়ারি-মে)। বর্ষার মৌসুমে গড় বৃষ্টিপাত (১২০ ইঞ্চি) ৯০% বেশি।

সঠিক অনুচ্ছেদ শিরোনাম কোনটি?
titleA. ভূগোল
titleB. জলবায়ু
titleC. পরিবহণ
titleD. অর্থনীতি
উত্তর: titleB
বিশ্বব্যাপী অর্থনৈতিক অস্থির সময়ের সাথে গ্রেট ডিপ্রেসনের ফলে কেইনসিয়ান বিপ্লব সংঘটিত হয়েছিল। ছবিটি ফ্লোরেন্স ওয়ান্স থম্পসন, ছবিটি 1936 সালের মার্চ মাসে ডোরোথিয়া ল্যাঞ্জের ফটোগ্রাফার।

1 9 ২0-এর দশকে বেনিফিট, অর্থ ও মূল্যের মধ্যে সম্পর্কের পরীক্ষা করার জন্য কেইনস একটি তাত্ত্বিক কাজ শুরু করেছিলেন। [47] কাজ, অর্থ নেভিগেশন তিরস্কার, দুই ভলিউম মধ্যে 1930 সালে প্রকাশিত হয়। কর্মের একটি কেন্দ্রীয় ধারণা ছিল যে সঞ্চয় করা অর্থের পরিমাণ বিনিয়োগ করা অর্থের চেয়ে বেশি হবে - যা হতে পারে যদি সুদের হার খুব বেশি হয় - তাহলে বেকারত্ব বাড়বে। এটি অংশীদারদের একটি মুনাফা অর্জনের জন্য, নিয়োগকারীরা কতটুকু অর্থ প্রদান করে, তা সমষ্টিগত করে তুলতে খুব বেশি পরিমাণে ব্যয় করতে চায় না এমন একটি ফলাফলের অংশ। বইয়ের আরেকটি মূল থিম হল সঠিক নির্দেশনা প্রদানের জন্য আর্থিক সূচকগুলির অবিচ্ছেদ্যতা - বা প্রকৃতপক্ষে অর্থপূর্ণ - সময়ের সাথে মুদ্রার ক্রয় ক্ষমতা সাধারণ শিফ্টের ইঙ্গিত। বিশেষত তিনি 19২5 সালে ব্রিটিশ মূল্যবোধের মূল্যের মূল্য নির্ধারণের জন্য ব্রিটেনের স্বর্ণের মূল্যের মূল্যায়নকে সমালোচনা করেন। তিনি যুক্তি দেন যে পরিষেবাগুলি এবং শ্রম খরচের পরিবর্তনগুলির প্রভাব সূচককে গুরুত্ব প্রদান করে। 19২7 সালে তিনি লিখেছিলেন, "আমাদের সময় আর ক্র্যাশ হবে না।"

গ্রেট ডিপ্রেশন চলাকালীন ব্রিটিশ সরকার এর কঠোরতা ব্যবস্থাগুলির মধ্যে কেইন গভীরভাবে সমালোচক ছিলেন। তিনি বিশ্বাস করেন যে বাজেট ঘাটতি একটি ভাল জিনিস ছিল, মন্দা একটি পণ্য। তিনি লিখেছিলেন, "এক ধরনের বা অন্য ধরনের সরকারি ঋণের জন্য প্রকৃতির প্রতিকার, যাতে ব্যবসা হানাহানি বাধাগ্রস্ত হওয়া থেকে বিরত থাকার ফলে এতটা মারাত্মক হ্রাস পাচ্ছে যে, একের পর এক উৎপাদনের ধারা অব্যাহত থাকবে।" [ 48]

1 9 33 সালে গ্রেট ডিপ্রেসনের উচ্চতায়, কনেস দ্য মিউন্স টু প্রসশেরিটি প্রকাশ করেন, যার মধ্যে একটি বৈশ্বিক মন্দায় বেকারত্ব মোকাবেলা করার জন্য নির্দিষ্ট নীতিগত সুপারিশ ছিল, প্রধানত পাল্টা সাইকলিকাল পাবলিক খরচ। প্রসপেরিটির অর্থটি গুণক প্রভাবের প্রথম উল্লেখগুলির মধ্যে একটি। এটি ব্রিটিশ সরকারকে প্রধানত সম্বোধন করা হয়েছিল, তথাপি এতে উপদেশ দেওয়া হয়েছিল

সঠিক অনুচ্ছেদ শিরোনাম কোনটি?
titleA. ওয়ার্সিলিস শান্তি সম্মেলন
titleB. প্রথম বিশ্ব যুদ্ধ
titleC. কেইনসিয় তত্ত্বের পুনর্জাগরণ ২০০৮-০৯
titleD. গ্রেট ডিপ্রেশন সময়
উত্তর: titleD
সুদীপ্তা যাদবপুর বিশ্ববিদ্যালয় থেকে ভূতত্ত্ব বিষয়ে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রী লাভ করেন। ১৯৭২ খ্রিস্টাব্দে তিনি অধ্যাপক সুবীর ঘোষের তত্ত্বাবধানে ডক্টরেট ডিগ্রী লাভ করেন। ১৯৭০ থেকে ১৯৭৩ খ্রিস্টাব্দ পর্যন্ত তিনি ভারতীয় ভূবৈজ্ঞানিক সর্বেক্ষণে ভূতত্ত্ববিদের দায়িত্ব পালন করেন। ১৯৭৩ খ্রিস্টাব্দে তিনি রয়্যাল কমিশন ফর দ্য একজিবিশন অব ১৮৫১ থেকে বৃত্তি লাভ করে পরবর্তী তিন বছর লন্ডন শহরের ইম্পিরিয়াল কলেজে পোস্ট-ডক্টরেট গবেষণা করেন। ১৯৭৭ খ্রিস্টাব্দে তিনি সুইডেনের উপসালা বিশ্ববিদ্যালয়ের ভূতুত্ত্ব প্রতিষ্ঠানে ছয় মাসের জন্য যোগদান করেন। এরপর তিনি ইন্টারন্যাশনাল জিওডায়নামিক্স প্রজেক্টে বৈজ্ঞানিক হিসেবে অংশগ্রহণ করেন। ১৯৭৯ খ্রিস্টাব্দে তিনি ভারতে ফিরে এসে ভারতীয় ভূবৈজ্ঞানিক সর্বেক্ষণে ভূতত্ত্ববিদ হিসেবে যোগপদান করেন। ১৯৮২ খ্রিস্টাব্দে তিনি যাদবপুর বিশ্ববিদ্যালয়ে প্রভাষক হিসেবে যোগদান করেন এবং বর্তমানে তিনি এই বিশ্ববিদ্যালয়ে অধ্যাপক হিসেবে কর্মরত।

সঠিক অনুচ্ছেদ শিরোনাম কোনটি?
titleA. পরিবার
titleB. পর্বতারোহণ
titleC. শিক্ষা ও কর্ম জীবন
titleD. অ্যান্টার্কটিকা অভিযান
উত্তর: titleC
তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পো (), ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো () এবং ফো-ল্হা-নাস-ব্সোদ-নাম্স-স্তোব্স-র্গ্যাস এই পাঁচজন তিব্বতী অভিজাতের ওপর সমস্ত ক্ষমতা অর্পণ করা হয়। সপ্তম দলাই লামার পিতা ব্সোদ-নাম্স-দার-র্গ্যাস () এই ক্ষমতার কেন্দ্রে সামিল হয়ে পড়েন। ১৭২৭ খ্রিষ্টাব্দে ঙ্গা-ফোদ-র্দো-র্জে-র্গ্যাল-পো, লুম-পা-বা-ব্ক্রা-শিস-র্গ্যাল-পো, স্ব্যার-রা-বা-ব্লো-গ্রোস-র্গ্যাল-পো এই তিন অভিজাত ব্সোদ-নাম্স-দার-র্গ্যাসের সাথে মিলিত ভাবে ষড়যন্ত্র করে খাং-ছেন-নাস-ব্সোদ-নাম্স-র্গ্যাল-পোকে সপরিবারে হত্যা করেন। এই সময় ফো-ল্হা-নাস-ব্সোদ-নাম্স-স্তোব্স-র্গ্যাস লাসা শহরে না থাকায় তারা তার বিরুদ্ধে তিনশত সৈন্যের এক সেনাবাহিনী প্রেরণ করেন, কিন্তু এই অভিযান ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাস চিং সাম্রাজ্যের সাহায্য চেয়ে পাঠান। ছয় মাস ধরে যুদ্ধের পর ঙ্গা-ফোদ-র্দো-র্জে-র্গ্যাল-পো পরাজিত হন। ফো-ল্হা-নাস-ব্সোদ-নাম্স-স্তোব্স-র্গ্যাস এরপর ৯০০০ সৈন্যের নেতৃত্ব দিয়ে লাসা অধিকার করেন ও পোতালা প্রাসাদ অবরোধ করেন। ১৭২৮ খ্রিষ্টাব্দের ৫ই জুলাই তিনি তার বিপক্ষদের বন্দী করেন ও ৪ঠা সেপ্টেম্বর চিং সাম্রাজ্যের সেনাবাহিনী লাসা প্রবেশ করলে গৃহযুদ্ধের অবসান ঘটে। গৃহযুদ্ধের অবসান হলে চিং সম্রাট ফো-ল্হা-নাস-ব্সোদ-নাম্স-স্তোব্স-র্গ্যাসকে মধ্য তিব্বতের শাসনভারের দায়িত্ব প্রদান করেন। তার অধীনে স্রিদ-গ্চোদ-ত্শে-ব্রতান () এবং ত্শে-রিং-দ্বাং-র্গ্যাল () নামক দুই মন্ত্রী প্রশাসনিক কাজে তাকে সাহায্য করতেন। এছাড়াও চিং সম্রাট সাম্রাজ্যের প্রতিনিধি হিসেবে ছিলেন দুইজন উচ্চপদস্থ আধিকারিক বা আম্বান। গৃহযুদ্ধে সপ্তম দলাই লামার পিতা ব্সোদ-নাম্স-দার-র্গ্যাস চিং বিরোধী কার্যকলাপে লিপ্ত থাকার কারণে ক্ষমতা লাভের পর ফো-ল্হা-নাস-ব্সোদ-নাম্স-স্তোব্স-র্গ্যাস সপ্তম দলাই লামাকে লাসা থেকে নির্বাসিত করে খাম্স অঞ্চলের পূর্বপ্রান্তে ম্গার-থার () নামক এক নব্য প্রতিষ্ঠিত বৌদ্ধবিহারে পাঠিয়ে দেন। ১৭৩৫ খ্রিষ্টাব্দে চিং সম্রাট ইয়োংঝেংয়ের সিদ্ধান্তে সপ্তম দলাই লামাকে লাসা প্রত্যাবর্তনের নির্দেশ দেওয়া হয়। সপ্তম দলাই লামা শুধুমাত্র ধর্মীয় কার্যকলাপেই সীমাবদ্ধ থাকবেন, এই শর্তে ফো-ল্হা-নাস-ব্সোদ-নাম্স-স্তোব্স-র্গ্যাস এই নির্দেশ মেনে নেন। ১৭৩৯ খ্রিষ্টাব্দের মধ্যে ফো-ল্হা-নাস-ব্সোদ-নাম্স-স্তোব্স-র্গ্যাস বস্তুতপক্ষে একজন স্বাধীন শাসক হিসেবে রাজত্ব করেন। তার শাসনকাল ছিল শান্তিপূর্ণ, সমৃদ্ধ ও স্থিতিশীল। তার পনেরো হাজার পদাতিক সৈন্য ও দশ হাজার অশ্বারোহী বাহিনী তিব্বতের নিরাপত্তা সুনিশ্চিত করেছিল। তার শাসনকালে অশ্চিম থেকে পূর্ব তিব্বত পর্যন্ত বিস্তৃত একটি সংগঠিত ডাকব্যবস্থা গড়ে ওঠে।

সঠিক অনুচ্ছেদ শিরোনাম কোনটি?
titleA. গৃহযুদ্ধ
titleB. গুজ রাজ্য
titleC. তিব্বত সাম্রাজ্য
titleD. দ্গে-লুগ্স ধর্মসম্প্রদায়ের রাজনৈতিক উত্থান
উত্তর: titleA
আলাচাতির নামের উদ্ভব সম্পর্কে বিভিন্ন গল্প প্রচলিত রয়েছে। অনেকের মতে শহরের কেন্দ্র থেকে দুই কিলোমিটার দূরে অবস্থিত বন্দর এলাকাটিই প্রকৃতপক্ষে আলাচাতি। অনেকের দাবি শহরটির নাম আসলে "এগ্রিলিয়া"। আবার অনেকেই বলে এর নাম "আলাকা আত" (লাল বাড়ি)। মানুষের এসব ধারণা একটি ঐতিহাসিক ঘটনার উপর ভিত্তি করে রচিত। আলাচাতির শাসকের একটি লাল ঘোড়া ছিল, তিনি যখন ঐ ঘোড়ায় চড়ে শহরে বের হতেন তখন মানুষ বলতো "আলাজাতি" (লাল ঘোড়া চড়া মানুষ)। এই নামটির পরবর্তিতে "আলাচাতি" হয়। গ্রিক সূত্রমতে আলাতসাতা নামটি গ্রিক শব্দ "আলাস" থেকে উদ্ভূত যার অর্থ লবণ। এলাকাটির এমন নামের কারণ তার পার্শ্ববর্তি লবণাক্ত লেকগুলো।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্থাপত্য
titleC. নামের উদ্ভব
titleD. আরো পড়ুন
উত্তর: titleC
লর্ডসে অ্যাশেজ সিরিজের প্রথম টেস্টের প্রথম ইনিংসে ২/৪৮ পান। অস্ট্রেলিয়াকে ১৯০ রানে অল-আউট হতে সহায়তা করেন। মাত্র ২১ বলে অপরাজিত ২০ রান তুলে ইংল্যান্ডের রানকে ১৫৫-তে উত্তরণ ঘটাতে সক্ষমতা দেখান। দ্বিতীয় ইনিংসে অস্ট্রেলিয়া ৩৮৪ রানে অল-আউট হলে ইংল্যান্ডের জয়ের লক্ষ্যমাত্রা দাঁড়ায় ৪২০। জোন্স ১৮ ওভার বোলিং করে ১/৬৯ পেয়েছিলেন। প্রত্যুত্তরে ইংল্যান্ড মাত্র ১৮০ রানে অল-আউট হলে অস্ট্রেলিয়া ২৩৯ রানে জয় তুলে নেয়।

এজবাস্টনের দ্বিতীয় টেস্টে জোন্স গুরুত্বপূর্ণ ভূমিকা পালন করেন। ২৪ বল খেলে অপরাজিত ছিলেন ১৯ রানে। এরফলে তার দল ৪০৭ রানে অল-আউট হয়। নিয়ন্ত্রিত সুইংয়ে জাস্টিন ল্যাঙ্গার ও ব্রেট লি তার শিকারে পরিণত হয়। ২/৬৯ নিয়ে অস্ট্রেলিয়াকে ৩০৮ রানে অল-আউটে সহায়তা করেন। ৯৯ রানে এগিয়ে থেকে জোন্স আবারও অপরাজিত ১২ রান তুলেন। ম্যাথু হেইডেনকে ৩১ রানে বিদায় করেন। লি-ওয়ার্নের সাহসী চেষ্টা স্বত্ত্বেও অস্ট্রেলিয়া মাত্র ২ রানে পরাজিত হয়। দ্বিতীয় ইনিংসে জোন্সের বোলিং পরিসংখ্যান ছিল ১/২৩।

তৃতীয় টেস্টটি ওল্ড ট্রাফোর্ডে অনুষ্ঠিত হয়। জোন্সের জন্য এ খেলাটি স্মরণীয় হয়ে থাকবে। রিকি পন্টিং, অ্যাডাম গিলক্রিস্ট, শেন ওয়ার্ন, মাইকেল ক্লার্ক, জেসন গিলেস্পি ও ব্রেট লিকে আউট করে ৬/৫৩ পান যা তার সেরা ইনিংস ছিল। তন্মধ্যে, মাইকেল ক্লার্ককে রিভার্স সুইংয়ে অফ-স্ট্যাম্প গুড়িয়ে দেন। খেলায় তার বোলিং পরিসংখ্যান ছিল ৭/১১০ যা তার ব্যক্তিগত সেরা। খেলাটি ড্রয়ে পরিণত হয়। পঞ্চম দিনে এক উইকেট হাতে রেখে ৫২ রানে পিছিয়ে ছিল সফরকারীরা।

ট্রেন্ট ব্রিজে চতুর্থ টেস্ট চলাকালে জোন্স প্রথম ইনিংসে বিধ্বংসী বোলিং পরিসংখ্যান ৫/৪৪ দাঁড় করান। তন্মধ্যে, অধিনায়ক পন্টিং তার অন্যতম শিকারে পরিণত হন। তবে, দ্বিতীয় ইনিংস গোঁড়ালির আঘাতের কারণে ৪ ওভারে কোন উইকেট পাননি। এ আঘাতের কারণে সিরিজ নির্ধারণী ওভালের টেস্টে তাকে মাঠের বাইরে অবস্থান করতে হয়েছিল। এছাড়াও শীতকালে পাকিস্তান সফর থেকেও তাকে বাদ দেয়া হয়। অ্যাশেজ সিরিজে ২১.০০ গড়ে ১৮ উইকেট নিয়েছিলেন। ২-১ ব্যবধানে সিরিজ জয়ের প্রেক্ষিতে ১৯৮৬-৮৭ মৌসুমের পর প্রথমবারের মতো অ্যাশেজ করায়ত্ত্ব করে। অ্যাশেজের চতুর্থ টেস্টটি তার আন্তর্জাতিক টেস্টের সর্বশেষ খেলায় পরিণত হয়।

সঠিক অনুচ্ছেদ শিরোনাম কোনটি?
titleA. ক্যারিবীয়া সফর
titleB. ব্যক্তিগত জীবন
titleC. আন্তর্জাতিক ক্রিকেট
titleD. অ্যাশেজ সিরিজ
উত্তর: titleD